તેને યાદ આવ્યું, ગયે વખતે તે કેવો રઘવાયો થઈને લઘરવઘર દોડ્યો હતો જેનીને મળવા. અને પોતાને કારણે બધા દોસ્તારો વચ્ચે જેનીને શરમવા જેવું થયું હતું. પણ આ વખતે તે જરૂર ધ્યાન રાખશે, સરસ રીતે તૈયાર થઈને તેની સામે જશે. આખરે જેનીની બરોબરી નહીં પણ તેને યોગ્ય તો લાગવું જ જોઈએ ને? પછી જોજોને, જેની સામેથી દોડતી આવીને પોતાને વીંટળાઈ જશે, પોતે તેને ઊચકીને ચૂમી લેશે અને અને… આગળ વિચારતા જ તે પાણી પાણી થઈ ગયો.